
Rahanõuete lootusetuteks tunnistamine ja 

lootusetute rahanõuete mahakandmine
1. Asjaolud ja menetluse käik

Narva Linnavalitsuse Kultuuriosakond esitas taotluse nõuete lootusetuks tunnistamist ja mahakandmist ja taotlus oli arutatud Narva Linnavalitsuse linnavarakomisjoni 03.02.2010 istungil. Rahalised nõuded on järgmised:
1) FIE Tatjana Gusseinova, registrikood 10266518, summas 80 000 krooni, tekkimise aeg – 20.05.1998. a. Isik on pankrotis ja 02.10.21007. a äriregistrist kustutatud. FIE-ga Tatjana Gusseinova on mitmekordselt võetud ühendust. Esialgne võlgnevus moodustas 120 000 krooni, on õnnestunud välja nõuda 40 000 krooni. Nõue on  alla hinnatud 100% ulatuses.

2) Hokiklubi Big Diamonds, registrikood 80253206, summas 197 748.09 krooni, tekkimise aeg – 01.08.2007. a. MTÜ-le saadeti korduvalt meeldetuletusi, Kultuuriosakond pöördus ka inkassofirma poole. Viimane keeldus antud võlgnevusega tegelemast, kuna tema andmetel firma enam ei tegutse ja võlgnevuse sissenõudmisega pole lootust. Nõue on  alla hinnatud 100% ulatuses.

3) Ebatõenäolised nõuded kogusummas 59 832 krooni seoses Kultuuriosakonna hallatavates asutustes toimepandud vargustega: kriminaalasi nr 99233000654 summas 33 519 krooni, kriminaalasi nr 02330002847 summas 11 119 krooni, kriminaalasi nr 01233001474 summas 15 194 krooni. Ida Politseiprefektuuri Narva politseijaoskonna 05.09.2008. a kirja nr IDA10-1.37/21921 alusel on nimetatud kriminaalasjad lõpetatud kas isiku tuvastamatuse tõttu või seoses aegumistähtaja möödumisega. Nõuded on  alla hinnatud 100% ulatuses.

4) Ebatõenäolised nõuded summas 119 694.93 krooni seoses füüsiliste isikute võlgnevusega. Võlgnevus anti üle Kultuuriosakonna bilanssi Narva Linna Haridusosakonna bilansist asutuste liitmisel. Antud summa on klientide võlgnevus haridusasutuste teenuste eest (koolieelsed lasteasutused, huvikoolid). Dokumentaalseid tõendeid asutuste liitmisel Kultuuriosakonnale üle ei antud. Nõuded on  alla hinnatud 100% ulatuses.

5) Ebatõenäolised nõuded summas 176 685.23 krooni seoses füüsiliste isikute võlgnevusega. Võlgnevus anti üle Kultuuriosakonna bilanssi Narva Linna Haridusosakonna bilansist asutuste liitmisel. Antud summa moodustavad Narva Linna Haridusosakonna hallatavates asutuste toimepandud vargused. Nõuded on  alla hinnatud 100% ulatuses.

6) Antei-Anatoli Podvolotski FIE, registrikood 10072874, summas 13 355.98 krooni, tekkimise aeg – 2001. a. Võlgnevus anti üle Kultuuriosakonna bilanssi Narva Linna Haridusosakonna bilansist asutuste liitmisel. Antei-Anatoli Podvolotski FIE üüris Narva Peetri Koolis ruume ja jättis renditasu nimetatud summas maksmata. Narva Linnakohtu 01.04.2003. a kohtuotsusega nr 2-59/03 kuulutati välja võlgniku pankrot. Nõue on  alla hinnatud 100% ulatuses.

7) AS Teesiht-A, registrikood 10015847, summas 276 213 krooni, tekkimise aeg – 2003. a. Võlgnevus anti üle Kultuuriosakonna bilanssi Narva Linna Spordiosakonna bilansist asutuste liitmisel. 25.09.2002. a oli välja kuulutatud äriühingu pankrot. Narva Linnakohus on 07.09.2004. a määrusega tsiviilasjas nr 2-1741/02 lõpetanud pankrotimenetluse lõpparuande kinnitamisega ja äriühing kustutati äriregistrist. Nõue on  alla hinnatud 100% ulatuses.

Narva Linnavalitsuse Rahandusamet kontrollis Narva Linnavalitsuse Kultuuriosakonna 2008. a finants-majandusliku tegevust. Kontrollaktis viidati, et nõrgaks kohaks on lootusetute nõuete kajastamine ja nende mahakandmine ning pika aja jooksul ei ole nimetatud nõuete mahakandmiseks mingeid tegevusi ette võetud.

Küsimust arutati 03.02.2010. a Narva Linnavalitsuse linnavarakomisjoni istungil (protokoll nr 1, punkt 8). Narva Linnavalitsuse linnavarakomisjon teeb Narva Linnavalitsusele ettepaneku rahuldada Narva Linnavalitsuse Kultuuriosakonna taotlus rahanõuete lootusetuteks tunnistamiseks ja lootusetud rahanõuded maha kanda, välja arvatud nõue summas 13 355.98 krooni Antei-Anatoli Podvolotski FIE vastu, mille mahakandmine lükatakse edasi.

2. Õiguslikud alused

Kohaliku omavalitsuse korralduse seaduse § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise kord» (edaspidi Kord) § 22 kohaselt otsuse rahanõude, mille summa on üle 10 000 krooni, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.

Korra § 24 järgi juhul, kui linnavarakomisjon peab esitatud taotlust põhjendatuks, ja rahanõude lootusetuks tunnistamise ja mahakandmise otsuse vastuvõtmine on Narva Linnavalitsuse pädevuses, valmistab ette rahanõude valitseja haldusakti eelnõu rahanõude lootusetuks tunnistamise ja mahakandmise kohta ning esitab selle koos tõendavate dokumentidega Narva Linnavalitsusele otsuse vastuvõtmiseks.

Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.

3. Otsus

3.1 Nõustuda Narva Linnavalitsuse Kultuuriosakonna taotlusega rahanõuete lootusetuteks tunnistamiseks:
3.1.1 tunnistada lootusetuks rahanõue FIE Tatjana Gusseinova (registrikood 10266518) vastu summas  80 000.00 krooni;
3.1.2 tunnistada lootusetuks rahanõue MTÜ Hokiklubi Big Diamonds (registrikood 80253206) vastu summas  197 748.09 krooni;
3.1.3 tunnistada lootusetuteks rahanõuded füüsiliste isikute vastu summas  59 832.00 krooni;
3.1.4 tunnistada lootusetuteks rahanõuded füüsiliste isikute vastu summas  119 694.93 krooni;
3.1.5 tunnistada lootusetuteks rahanõuded füüsiliste isikute vastu summas  176 685.23 krooni;
3.1.6 tunnistada lootusetuks rahanõue AS Teesiht-A (registrikood 10015847) vastu summas  276 213.00 krooni.

3.2 Narva Linnavalitsuse Kultuuriosakonnal kanda käesoleva korralduse punktis 3.1 toodud rahanõuded oma bilansist maha.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

